**Էմի Քոնի Բարեթ** (անգլ.՝ Amy Coney Barrett, հունվարի 28, 1972(1972-01-28), Օռլեան շրջան, Լուիզիանա, ԱՄՆ), ամերիկացի իրավաբան, ԱՄՆ Գերագույն դատարանի անդամ։ 2017 թվականից մինչև 2020 թվականը եղել է յոթերորդ շրջանի Վերաքննիչ դատարանի դատավոր։

Կենսագրություն
--------------

1990 թվականին ավարտել է Նոր Օռլեանի դպրոցը։ 1994 թվականին Ռոդս քոլեջում ստացել է արվեստի բակալավրի աստիճան, եղել է «Phi Beta Kappa» ընկերության անդամ։ 1997 թվականին Բարեթը դոկտորի աստիճանով ավարտել է Նոթր Դամի համալսարանի իրավունքի դպրոցը, եղել է «Notre Dame Law Review» ընկերության գործադիր խմբագիրը։

Աշխատել է որպես դատավոր Լոուրենս Սիլբերմանի օգնական ԱՄՆ Կոլումբիայի շրջանի Վերաքննիչ դատարանում, 1998-1999 թվականներին՝ որպես ԱՄՆ Գերագույն դատարանի դատավոր Անտոնինա Սկալիայի օգնական։ 1999-2002 թվականներին աշխատել է Վաշինգտոնում գտնվող «Miller», «Cassidy», «Larroca & Lewin» իրավաբանական ընկերություններում։

2002 թվականին սկսել է դասավանդել Նոթր Դամի համալսարանի իրավունքի դպրոցում, 2010 թվականից եղել է իրավագիտության պրոֆեսոր։

Բարեթը նախկինում եղել է «Ֆեդերալիստների հասարակություն» պահպանողական կազմակերպության անդամ, սակայն դատավորի պաշտոնում նշանակվելուց անմիջապես հետո ընդգրկվել է ամերիկյան իրավունքի ինստիտուտում։

2020 թվականի սեպտեմբերի 18-ին՝ դատավոր Ռութ Բեյդեր Գինզբուրգի մահից հետո, ԱՄՆ Գերագույն դատարանում առաջադրվելու հիմնական թեկնածուներից մեկն է եղել։ Սեպտեմբերի 26-ին ԱՄՆ նախագահ Դոնալդ Թրամփը Էմի Բարեթի թեկնածությունն է առաջադրել ԱՄՆ Գերագույն դատարանում։ Հոկտեմբերի 26-ին ԱՄՆ Սենատը 52 կողմ 48 դեմ ձայներով հաստատել է Բարեթի թեկնածությունը (նրան աջակցում էին բոլոր հանրապետականները, բացի Սյուզան Քոլինզից)։ Սենատի բոլոր դեմոկրատները դեմ են քվեարկել Բարեթի հաստատմանը։ Նա վերջին մեկուկես դարի ընթացքում դարձել է Գերագույն դատարանի առաջին թեկնածուն, որը հաստատվել է առանց Սենատի փոքրամասնության կուսակցության միասնական ձայնի։

Ամուսինը՝ Ինդիանայի Հյուսիսային շրջանի ԱՄՆ դատախազի օգնական Ջեսի Մ. Բարեթն է եղել։ Նրանք ունեցել են յոթ երեխա՝ հինգը սեփական և երկու որդեգրված սևամորթ երեխաներ։

Ծանոթագրություններ
------------------

1. ↑
2. 1 2  GeneaStar
3. ↑  Faith group deletes mentions of Barrett from its website // *Detroit News* — 2020. — ISSN 1055-2715; 2690-7186
4. ↑  What we know about Trump Supreme Court candidate Amy Coney Barrett Արխիվացված 2020-09-28 Wayback Machine *The Indianapolis Star*
5. ↑  Who is Amy Coney Barrett? Արխիվացված 2020-09-24 Wayback Machine *National Review*
6. ↑  Holland, Steve; Hurley, Lawrence; Chung, Andrew. «Trump announces 'brilliant' conservative judge Barrett as Supreme Court pick». *Reuters*. Արխիվացված օրիգինալից 2020 թ․ սեպտեմբերի 26-ին. Վերցված է 2020 թ․ սեպտեմբերի 26-ին.
7. ↑  «Сенат США утвердил Эми Кони Барретт на должность члена Верховного суда». РБК. 2020 թ․ հոկտեմբերի 27. Արխիվացված է օրիգինալից 2020 թ․ հոկտեմբերի 31-ին. Վերցված է 2020 թ․ հոկտեմբերի 27-ին.
8. ↑  Fausset, Richard (2020 թ․ հոկտեմբերի 27). «Amy Coney Barrett Sworn In as Supreme Court Justice, Cementing Conservative Majority». *The New York Times* (անգլերեն). Արխիվացված է օրիգինալից 2020 թ․ հոկտեմբերի 27-ին. Վերցված է 2020 թ․ հոկտեմբերի 27-ին. `{{cite news}}`: More than one of `|accessdate=` and `|access-date=` specified (օգնություն); More than one of `|archivedate=` and `|archive-date=` specified (օգնություն); More than one of `|archiveurl=` and `|archive-url=` specified (օգնություն)

Արտաքին հղումներ
----------------

* Notre Dame Law Biography Արխիվացված 2017-10-07 archive.today